
Fratele Mircea mi-a trimis pe e-mail o completare a comentariului sau din 2012: 


Doamne ajuta! 


Frate, cele de mai jos le-am postat intr-un coment acum multi ani, nu stiu, 8, 10.... Sau poate le-am postat de mai 
multe ori, poate e si articol..., eu nu am reusit sa gasesc folosind cautarea de pe blog. 


Eu zic ca sant de actualitate si nu ar strica reamintite. Mai jos e comentariul meu. Intre timp au mai aparut toate 
e-blestematiile, pandemia, certificate verzi, vaccinarea..., electrocasnicele ,,smart"... 


E bine sa reamintesti ca acestea au fost spuse pe blog acum multi ani, ca sa vada lumea ca lucrurile sant spuse, 
ca totul e de actualitate, ca tu si blogul iti faci treaba, ca blogul e valoros prin ceea ce se gaseste pe el, si asta de 
multi ani... 


Steinhardt a spus cele de mai jos in anii 1980. Si asta e important de mentionat. 
Comentariul: 


Crestinul de azi fata de cel de acum 100 de ani se confrunta cu mai multe probleme. Cateva exemple de 
probleme aparute in plus fata de cele „clasice”: televiziune, calculator-internet, pornografie, migratie... si 
bineinteles carduri, biometrie, insemnare. 


Crestinul acum are o ,,agenda” mai incarcata decat crestinul de acum 100 de ani si de aceea trebuie sa fie mult 
mai atent la ce se intampla in jurul sau. 


Un scurt rezumat al spuselor parintelui Nicolae de la Rohia referitor la cele de mai sus; cuvinte adresate atat 
mirenilor cat si calugarilor si preotilor: 


„Nestirea, indobitocirea, trecerea oarba prin viata si printre lucruri, sau trecerea nepasatoare, sunt de la diavol. 
Samarineanul n-a fost numai bun ci si atent; a stiut sa vada." 


„Cele şapte păcate capitale: 1) Prostia, 2) Recursul la scuze: Nu ştiu, n-am ştiut, 3) Fanatismul, 4) Invidia, 5) 
Trufia neroadă, 6) Turnătoria, 7) Răutatea gratuită. Mai adaug o a opta: dragostea cu sila.” 


„Mii de draci ma furnica vazand cum este confundat crestinismul cu prostia, cu un fel de cucernicie tampa si 
lasa. O bondieuserie (e expresia lui tante Alice), ca si cum menirea crestinismului n-ar fi decat sa lase lumea 
batjocorita de fortele raului, iar el sa inlesneasca faradelegile dat fiind ca e prin definitie osandit la cecitate si 
paraplegie.” 


„Nimeni nu este obligat sa inventeze praful de pusca ori sa descopere teoria cuantelor. Altminteri insa, 
elementara desteptaciune e o indatorire. Mai ales pentru un crestin, care trebuie sa fie mereu atent la ispite. lar 


prostia este o ispita. Dar nu numai pentru crestin — si aceasta din pricina unei constatari experimentale obiective: 
nimeni nu stie nimic, dar toata lumea stie totul.” 


„Strâns legata de napasta platitudinii si a vorbirii standardizate aflam urgia ramânerii in urma, a zabovirii în 
trecute vremi, adica predicilor care uita ca se adreseaza unor contemporani, iar nu unor credinciosi de acum 
câteva decenii ori veacuri, de nu si milenii. Pildele, exortatiile, sfaturile, mustrarile se cuvine sa fie mereu 
actualizate. Acesta-i adevaratul aggiornamento! Dogma este cea neclintita, nu imagistica, nu captarea, dupa cum 
în viata profana morala nu se schimba, dar sensibilitatea poetica ia mereu alte înfatisari si dialogheaza cu alte 
regiuni ale sinei.,, 


„Nu trebuie trecut cu vederea ca fiecare epoca istorica îsi are pacatele ei predominante; acestea se cade a fi 
combatuta, nu altele vechi, cazute în desuetudine, atenuate de mersul înainte al istoriei. Actualizarea pildelor si a 
temelor poate singura feri cuvântul de învatatura, de caderea în monotonie si plictis si de transformare a sa în 
osânda pentru enorie. Sunt, acum, alte boli, alte racile, alte primejdii, alte ispite! Pe acestea trebuie sa le avem în 
vedere daca vrem sa fim ascultati cu adevarat (iar nu din obligatie si politete si cu mâini discret duse la gura spre 
a tainui cascatul), urmariti cu atentie si, dupa iesirea din biserica, socotiti drept dascali utili, nu drept roboti si 
portocale mecanice.” 


»... Monahii si preotii de mir sunt deopotriva datori sa cunoasca nevoile, greutatile si necazurile zilelor noastre, 
sa le vorbeasca ascultatorilor ca un contemporan al lor, nu ca o mumie, ca o fantoma, ca un patefon. Calugarilor 
nu li se cere sa fie la curent cu filmele, comediile si meciurile radiodifuzate sau televizate, dar le revine datoria 

de a fi perfect informati despre durerile si suferintele celor „din lume” . 


„Modul de vorbire al monahului sa nu fie distant, mândru, „oficial”, adica sleit, adica sterp. Nu asa a vorbit 
Domnul, ci mereu prietenos, apropiat, cu imagini clare si mai toate extrase din viata de zi cu zi a pastorului, a 
plugarului, a pescarului, a omului de rând.” 


„lar cât priveste purtarea sa si atitudinea fata de cele ce se petrec in juru-i (in imediata-i apropiere sau mai 
departe), se cade sa nu uite ca a fi crestin nu înseamna a da dovada numai de blândete, ci si de fermitate si curaj. 
Curajul e o virtute crestina esentiala. Apar, pâna si în viata cea mai retrasa si mai desprinsa de cele ale lumii, 
momente când devine obligatoriu sa te pronunti: sa arati de ce parte esti si ce hram porti. Atunci (iar pilde avem 
din belsug în perioada prigoanei politeiste ori a împaratilor iconoclasti) calitati dominante ajung acestea: curajul, 
demnitatea, nesovaiala; modelul în asemenea imprejurari sa fie blândul lisus mergând netemator si dârz catre 
Golgota. Trupul da, se prabuseste sub povara crucii; dar forta morala (omeneasca) nu se lasa învinsa.” 


Sfantul Ioan Gura de Aur despre smintelile care trebuie sa vina (Citatele sant din Omilii la Matei): 
— Dar pentru ce nu i-a pierdut? (pe cei care smintesc) mai pot fi intrebat. 


— Pentru ce ar fi trebuit sa-i piarda? Pentru cei pe care ei ii smintesc? Dar cei care se smintesc nu pier din pricina 
acelora, ci din pricina trandaviei si nepasarii lor. Dovada, oamenii virtuosi; nu numai ca nu se vatama cu nimic 
din pricina lor, ci si castiga foarte mult. De pilda Iosif, Iov, toti dreptii si apostolii; iar daca multi pier, apoi asta 
se intampla pentru ca ei dorm. Daca n-ar fi asa, ci pieirea s-ar datora smintelilor, ar trebui ca toti sa piara; iar 
daca sant oameni care scapa de sminteli, cel care nu scapa sa puna pe socoteala lui pieirea. Ca smintelile, dupa 
cum am spus mai inainte, desteapta pe oameni, ii fac mai priceputi, le ascut sufletul; ridica iute nu numai pe cel 
care se pazeste, ci si pe cel cazut; il fac mai tare, nu mai poate fi biruit cu usurinta. Deci, daca santem cu mintea 
treaza, nu mic castig vom avea de pe urma smintelilor: ne fac sa fim necontenit treji; dar daca dormim cand 
dusmanii sant langa noi si cand tabarasc ispitele asupra noastra, cine santem noi ca sa traim in tihna? 

